શિક્ષિકામાંથી રાજકારણી બનેલા આનંદીબેન પટેલ ભાજપના એક સામાન્ય કાર્યકરથી રાજ્યના પ્રથમ મહિલા મુખ્યમંત્રી બન્યા હતાં. નરેન્દ્ર મોદી વડાપ્રધાન બનતા ગુજરાતના મુખ્યમંત્રીનું પદ ખાલી પડતા આનંદીબેનને મુખ્યમંત્રી બનાવાયા હતાં. પરંતુ આનંદીબેન પોતાનો કાર્યકાળ પૂર્ણ કરે તે પહેલા જ પાટીદાર અનામત આંદોલન અને તેના પડઘાને કારણે આનંદીબેનને મુખ્યમંત્રી પદેથી રાજીનામુ આપવું પડ્યું હતું. પરંતુ હવે ફરી એક વખત આનંદીબેન પટેલને કેન્દ્રની ભાજપ સરકાર દ્વારા વધુ એક જવાબદારી સોંપી મધ્ય પ્રદેશના રાજ્યપાલ બનાવાયા છે. અત્રે ઉલ્લેખનીય છે કે મધ્યપ્રદેશમાં હાલ ભાજપની સરકાર છે અને આગામી મહિનાઓમાં મધ્ય પ્રદેશમાં વિધાનસભાની ચૂંટણીઓ યોજાવાની છે. તેથી વહિવટી જવાબદારીઓ કુશળ એવા અને મોદી સાથે સારો ધરોબો ધરાવતા હોવાથી આનંદીબેનને હવે આ જવાબદારી સોંપાઇ છે.